དེ་བཞིན་རང་རིགས་ནང་དུ་ཡང་དགོན་སྡེ་ཁག་གི་མཁན་བླ་དགེ་བཤེས་སོགས་དང་།སྤྱི་ཚོགས་ཁྲོད་ཀྱི་ཤེས་ཡོན་ཅན།བྱས་རྗེས་ཅན།ཡང་ན་དད་ལྡན་མི་མང་དཀྱུས་མ་སོགས་ཀྱི་ཁོངས་ནས་ྋགོང་ས་མཆོག་ལ་གཟིམ་ཆུང་མཇལ་ཁའམ་ཟུར་མཇལ་ཞུ་མཁན་མི་ཉུང་བ་ཞིག་ཡོང་གི་ཡོད་པ་བཞིན།ྋགོང་ས་མཆོག་བཞུགས་སྒར་ཕོ་བྲང་དུ་སྐུ་བཞུགས་ཡོད་སྐབས་གཟའ་འཁོར་གཅིག་ནང་འཆར་ཅན་རེས་གཟའ་ཟླ་བ་དང་།ལྷག་པ།པ་སངས་བཅས་ཀྱི་ཕྱི་དྲོ་དུས་ཡུན་ཆུ་ཚོད་གཉིས་ཙམ་རིང་མཇལ་བཅར་བ་གལ་ཆེའི་རིགས་ལ་མཇལ་ཁ་གནང་གི་ཡོད་སྟབས།མཇལ་ཁ་ཞུ་མཁན་རྣམས་ཀྱིས་ཟུར་མཇལ་དགོས་པའི་དམིགས་བསལ་རྒྱུ་མཚན་ཁ་གསལ་བཀོད་པའི་སྙན་ཞུ་སྐུ་སྒེར་དྲུང་ཆེ་རྣམས་ལ་སྔོན་ཚུད་འབུལ་དགོས་ཤིང་།སྐུ་སྒེར་ཡིག་ཚང་ནས་ྋགོང་ས་མཆོག་གི་མཛད་འཆར་སོགས་ལ་གཞིགས་པའི་ཟུར་མཇལ་ཡོང་མིན་ཐག་གཅོད་བྱ་རྒྱུ་ཡིན།